| **Jonas II Megas Komninas** |
| --- |
|  |
| Komninų dinastija |
| Visas vardas | Iōannēs II Megas Komnēnos |
| Gimė | 1262 m.Trapezundas |
| Mirė | po 1297 m. rugpjūčio 16 d.Limini pilis, Trapezundo imperija |
| Palaidotas (-a) | Panagia Khrysokephalos bažnyčia, Trapezundas |
| Tėvas | Manuilas I Megas Komninas |
| Motina | Irena Syrikaina |
| Sutuoktinis (-ė) | Eudokija Paleologė |
| Vaikai | AleksijusMykolas |
| Trapezundo imperatorius |
| Valdė | 1280–1284 m. |
| Pirmtakas | Jurgis Megas Komninas |
| Įpėdinis | Teodora Megalė Komnina |
| Trapezundo imperatorius |
| Valdė | 1285–1297 m. |
| Pirmtakas | Teodora Megalė Komnina |
| Įpėdinis | Aleksijus II Megas Komninas |

**Jonas II Megas Komninas** (gr. Ιωάννης Β΄ Μέγας Κομνηνός, *Iōannēs II Megas Komnēnos*, g. 1262 m. Trapezundas – m. po 1297 m. rugpjūčio 16 d.) – Komninų dinastijos septintasis Trapezundo imperatorius, valdė 1280 – 1297 m.

Jonas II buvo Trapezundo imperatoriaus Manuilo I ir jo trečiosios žmonos Irenos Syrikainos (gr. Ειρήνης Συρίκαινας) jauniausias sūnus.

Naujuoju Trapezundo imperatoriumi Jonas II tapo 1280 m. birželį, sužinojus, kad jo brolis Jurgis pateko turkams į nelaisvę.

1282 m. Jonas II su Bizantijos pasiuntiniu pirmą kartą išvyko į Konstantinopolį ir nuo to laiko jis liko ištikimas Paleologams. Valdant Jonui II prasidėjo katalikybės propaganda mongolų tarpe, buvo nuolankiai priiminėjami Romos pasiuntiniai.

1284 m. kai Jono II nebuvo šalyje, jo giminaičiai ir Gruzijos karalius Dovydas VI Narinas pabandė atstatyti gruzinų įtaką imperijoje ir apsupo Trapezundą. Nepavykus užimti sostinės, gruzinų kariai užėmė keletą imperijos provincijų ir Trapezundo imperatore paskelbė Jono II seserį, Manuilo I ir jo antros žmonos Rusudan iš Gruzijos, dukrą Teodorą. Bet 1285 m. iš Konstantinopolio grįžęs Jonas II nušalino Teodorą ir vėl perėmė imperijos valdymą.

Jono II valdymo metu susilpnėjo mongolų įtaka. 1291 m. popiežius Mikalojus IV kvietė Joną II, kartu su Gruzijos ir Armėnijos krikščioniais, dalyvauti kryžiaus žygyje išlaisvinant Jeruzalę nuo Egipto mamliukų sultonų, bet Jonas II šį kvietimą ignoravo.

Jono II šeima
-------------

Jonas II buvo vedęs Eudokiją Paleologę (gr. Ευδοκία Παλαιολογίνα g. 1265 m. – m. 1302 m.), Bizantijos imperatoriaus Mykolo VIII dukrą ir susilaukė dviejų sūnų.

* **Aleksijus**  (1283 rugpjūtis – 1330 m. gegužės 3 d.), Trapezundo imperatorius
* **Mykolas** (1285 – po 1355 m.), Trapezundo imperatorius

Jonas II mirė 1297 m. pasienio Limini pilyje. Jo kūnas buvo pervežtas į Trapezundą ir palaidotas Panagia Khrysokephalos bažnyčioje (dabar Fatiha mečetė). Imperijos sostą paveldėjo penkiolikmetis jo sūnus Aleksijus. Žmona Eudokija su jaunėliu Mykolu iš Trapezundo grįžo atgal į Konstantinopolį.

Šaltiniai
---------

1. ↑  Jonas II Megas Komninas
2. 1 2  Trapezundo ktonika **(**rus.**)**
3. ↑  Karalienės Tamaros gyvenimas, 36 psl. Archyvuota kopija 2008-11-21 iš Wayback Machine projekto.

Nuorodos
--------

* Rytų literatūra, Trapezundo kronika **(**rus.**)**
* Trapezundo imperatorių genealoginis medis Archyvuota kopija 2011-08-05 iš Wayback Machine projekto.

|  |
| --- |
| Jonas II Megas Komninas **Komninų dinastija****Gimė:** 1262 m.  **Mirė:** 1297 m. rugpjūčio 16 d.  |
| Karališkieji titulai |
| Prieš tai:**Jurgis Megas Komninas** | **Trapezundo imperatorius**1280 – 1284 m. | Po to:**Teodora Megalė Komnina** |
| Prieš tai:**Teodora Megalė Komnina** | **Trapezundo imperatorius**1285 – 1297 m. | Po to:**Aleksijus II Megas Komninas** |